Een dood, 3 beseer toe staatsvoertuig met motorfietsryers bots | Maroela Media
Een dood, 3 beseer toe staatsvoertuig met motorfietsryers bots
'n Motorfietsryer is dood en drie ander beseer nadat 'n bakkie Vrydagmiddag buite Bloemfontein in die Vrystaat in 'n ongeluk met 'n groep motorfietsryers wat in 'n konvooi gery het, betrokke was.
Ineke van Huyssteen, woordvoerder van ER24, sê paramedici is omstreeks 16:00 na die toneel op die N8 in die rigting van Thaba 'Nchu ontbied waar verskeie beseerde motorfietsryers verspreid oor die pad gelê het.
Brig. Motantsi Makhele, woordvoerder van die polisie, het aan Maroela Media gesê 'n werknemer van die Vrystaatse departement van landbou was saam met 'n kollega in 'n wit Ford Ranger onderweg na Bloemfontein toe sy na bewering beheer oor dié voertuig verloor het en in 'n botsing met 'n groep motorfietsryers buite die stad betrokke was.
"Die motorfietsryers het tot stilstand gekom, waarna 'n blou Toyota Avanza, op pad vanaf Bloemfontein na Botshabelo, teen van die motorfietse gebots het," sê Makhele.
Volgens Van Huyssteen is twee motorfietsryers ernstig beseer in die botsing en een van hulle is per 'n helikopter vir mediese behandeling na 'n hospitaal geneem. Die ander motorfietsryer is per ambulans na 'n hospitaal gehaas, maar het met sy aankoms by die hospitaal aan veelvuldige beserings beswyk.
Die bestuurder van die bakkie het ligte beserings opgedoen en is op die toneel behandel voordat sy vir verdere mediese behandeling na 'n hospitaal geneem is.
'n Saak van strafbare manslag word ondersoek.
Maroela Media verneem die motorfietsryers was lede van die Crusaders MCC-motorfietsklub.
Bloemfontein ER24 In die nuus Motorfietsryers Vrystaat
Drie vas wat ietermagog glo wou verkwansel
Geen parool vir Bob Hewitt
Natuurlik weer in n bondel gery, soos gewoonlik. Dan word motoriste, wie swaar belas word om die openbare paaie te gebruik die skuld gegee.
Daardie pad is n oop pad …. sy was onverskillig …. sy weet wat is die ware waarheid.
Innige simpatie aan families en persone wat geraak word en asb publiek dit was in die geval nie die bikers se skuld nie ….voor jul weer kritiseer.
het sy n bestuurders lisensie. of gaan hy nou uitgereik word met n terugwerkende datum
Dit is nou maar weereens bewys, onbevoeg, beheer verloor op 'n oop reguit pad. My voet , daar is teveel van hulle wat beheer verloor punt.